
	Poslovni broj: St-64/2026-23


       REPUBLIKA HRVATSKA
TRGOVAČKI SUD U VARAŽDINU 			                      
     Varaždin, Cehovska ulica 1


Z A P I S N I K 
od 30. rujna 2026.

sastavljen kod Trgovačkog suda u Varaždinu
o održanom ispitnom i izvještajnom ročištu u stečajnom postupku nad dužnikom
PERŠAK PROJEKT d.o.o. u stečaju, Novo Selo Rok,
Ive Lole Ribara 7, OIB:40862189726

Nazočni od strane suda:
Stečajni sudac: Denis Krnjak 	
Zapisničar: Nevenka Vuković 

Početak u 12,30 sati.


Poziv za ispitno ročište objavljen je na mrežnoj stranici e-Oglasne ploče dana 17. lipnja 2026.

Utvrđuje se da su pristupili:

- stečajni upravitelj: Domagoj Repač 
- Mario Peršak, zastupnik po zakonu dužnika prije otvaranja stečajnog postupka


Stečajni sudac objavljuje da je predmet današnjeg ročišta ispitivanje prijavljenih tražbina prema iznosima i isplatnom redu kako su uneseni u tablice koje je sastavio stečajni upravitelj i koje tablice su, u skladu sa odredbom čl. 259. Stečajnog zakona (Narodne novine, broj 71/15, 104/17, 36/22 i 27/24, dalje u tekstu: SZ) osam dana prije održavanja ispitnog ročišta, zajedno s prijavama kao i priloženim ispravama bile izložene u pisarnici stečajnog suda na uvid sudionicima. 

Stečajni sudac obavještava vjerovnike da se rješenje o utvrđenim i osporenim tražbinama objavljuje na mrežnoj stranici e-Oglasna ploča sudova. Vjerovnici čije su tražbine utvrđene o tome neće biti posebno obaviješteni. Ti vjerovnici mogu na svoj trošak tražiti da im se izda ovjerovljeni izvadak rješenja.


Utvrđuje se da nema prijavljenih tražbina I. višeg isplatnog reda.

Prelazi se na ispitivanje tražbina II. višeg isplatnog reda te se stečajni upravitelj u svezi tražbina II. višeg isplatnog reda očituje kako slijedi:



	II. VIŠI ISPLATNI RED 


	
Red. broj
	
Ime i prezime / tvrtka
 ili naziv vjerovnika / OIB
	
Iznos 
prijavljene tražbine (eur)
	
Iznos 
priznate tražbine (eur)
	
Iznos 
osporene tražbine (eur)

	
Napomena

	
1.
	FINANCIJSKA AGENCIJA, Zagreb
OIB:85821130368
	
132,72
	
0,00
	
132,72
	

	
UKUPNO

	
132,72
	
0,00
	
132,72
	




Utvrđuje se da je stečajni upravitelj u cijelosti osporio prijavljenu tražbinu vjerovnika Financijske agencije u iznosu od 132,72 eura sa obrazloženjem da je dug prema vjerovniku podmiren u cijelosti.

Prisutni stečajni upravitelj izjavljuje da je tražbina Financijske agencije podmirena nakon otvaranja stečajnog postupka i to uplatom od strane ranijeg zastupnika po zakonu dužnika Maria Peršaka. Imajući u vidu da su prema čl. 137. st. 1. Stečajnog zakona stečajni vjerovnici osobni vjerovnici dužnika koji u vrijeme otvaranja stečajnog postupka imaju koju imovinskopravnu tražbinu prema njemu u ovoj pravnoj situaciji proizlazi da je vjerovnik Financijska agencija u trenutku otvaranja stečajnog postupka imala tražbinu u prijavljenom iznosu, ali je navedena tražbina podmirena na način kako je opisano. Stoga stečajni upravitelj priznaje prijavljenu tražbinu Financijske agencije te ujedno ističe da je nastupila zakonska subrogacija u skladu sa čl. 91 ZOO-a odnosno na ranijeg zastupnika dužnika Maria Peršaka prelazi vjerovnikova tražbina koju je Financijska agencija imala prema stečajnom dužniku. 

Sud donosi
z a k lj u č a k

I.	Utvrđuje se da je stečajni upravitelj otklonio svoje osporavanje tražbine Financijske agencije u iznosu od 132,72 eura.

II.	Sud će pisanim putem zatražiti od Financijske agencije očitovanje o tome da li je tražbina namirena. 


Sud donosi
z a k lj u č a k

Posebna tablica i rješenje o ispitanim tražbinama, u skladu s čl. 264. i 265. SZ-a donijeti će se pisanim putem. 

Prisutni se obavještavaju da u skladu sa čl. 260. st. 4. SZ-a izlučna i razlučna prava nisu predmet ispitivanja. 


Sud donosi 
z a k lj u č a k

Rješenje o utvrđenim i osporenim tražbinama iz čl. 265. SZ-a slijedi pisanim putem.


	Sud donosi
z a k lj u č a k

	U skladu sa čl. 130. st. 4. SZ-a spajaju se ispitno i izvještajno ročište te se prelazi na 

IZVJEŠTAJNO ROČIŠTE


Poziv za izvještajno ročište objavljen je na mrežnoj stranici e-Oglasne ploče dana 17. lipnja 2026.

Sud donosi
z a k lj u č a k

Na današnjem izvještajnom ročištu pravo glasa ima vjerovnik Mario Peršak zbog nastupanja zakonske subrogacije iz čl. 91. Zakona o obveznim odnosima.


Utvrđuje se da je stečajni upravitelj dostavio Izvješće o gospodarskom položaju stečajnog dužnika, a koje je izvješće objavljeno na e-Oglasnoj ploči dana 11. rujna 2026.

Utvrđuje se da su na izvještajnom ročištu nazočni vjerovnici kojima je utvrđena tražbina:
-  vjerovniku Mariu Peršaku, utvrđena tražbina u ukupnom iznosu od 132,72 eura.

Stečajni sudac objavljuje da je predmet današnjeg izvještajnog ročišta donošenje odluka u skladu sa čl. 107. i čl. 227. SZ-a. 

Poziva se stečajni upravitelj podnijeti izvješće o tijeku stečajnog postupka i stanju stečajne mase stečajnog dužnika. 

	U bitnome navodi kao u izvješću te ponavlja da će zbog činjenice da su sve tražbine vjerovnika namirene pristupiti izradi stečajnog plana. 

	
 Stečajni upravitelj predlaže vjerovnicima da na ovom ročištu donesu slijedeće: 

O D L U K E

1.	Prihvaća se izvješće stečajnog upravitelja o gospodarskom i financijskom stanju sa predračunom troškova stečajnog postupka.
2.	Poslovanje dužnika se nastavlja.
3.	Daje se ovlast stečajnom upravitelju da izradi stečajni plan i to u roku od 30 dana.

	Utvrđuje se da je stečajni upravitelj za svaku gore navedenu točku dao kratko obrazloženje koje su prisutni vjerovnici prihvatili. 

Stečajni sudac upoznaje nazočne da prema čl. 103. SZ-a pravo sudjelovanja na skupštini imaju svi vjerovnici s pravom odvojenog namirenja, svi stečajni vjerovnici i stečajni upravitelj. Pravo glasa na skupštini vjerovnika određeno je čl. 106. SZ-a. Na temelju čl. 105. SZ-a smatra se da je na ročištu vjerovnika odluka donesena ako zbroj iznosa tražbina stečajnih vjerovnika koji su glasovali "za" neku odluku iznosi više od zbroja iznosa tražbina vjerovnika koji su glasovali "protiv" te odluke.

Prelazi se na glasovanje po prijedlogu stečajnog upravitelja. Utvrđuje se da prisutni vjerovnici glasaju ZA predložene odluke.

Utvrđuje se da  je vjerovnik Mario Peršak glasovao ZA predložene odluke. 

O D L U K E

1.	Prihvaća se izvješće stečajnog upravitelja o gospodarskom i financijskom stanju sa predračunom troškova stečajnog postupka.
2.	Poslovanje dužnika se nastavlja.
3.	Daje se ovlast stečajnom upravitelju da izradi stečajni plan i to u roku od 30 dana.


Ovaj zapisnik objavit će se na e-Oglasnoj ploči suda.

Dovršeno u 12,55 sati.


Sudac:					Stečajni upravitelj:





Zapisničar:            				Vjerovnik:                    
